Idurar n waṭlas

Idurar n waṭlas (s tifinaɣ: ⵉⴷⵓⵔⴰⵔ ⵏ ⵡⴰⵟⵍⴰⵙ) d azrar n idurar yeddan s agafa utrim n umenẓaw n Tefrikt deg tmura n Tunes d Ležžayer d Umeṛṛuk s teɣzi n 2500 km (1600 Mill), isek (Taqacuct) yeflalen yakk deg tezrart-a d Tugg kal id yezgan deg unẓul utrim n Tgelda n Umeṛṛuk a waddud yessawṭen ar 4167 m, ilel agrakal d win id yettalsen idurar n Weṭlas seg ugafa d usamar, seg unẓul tettals-it-d tneẓruft tameqrant, seg umalu Agaraw anaṭlas 

Idurar n Weṭlas d tamurt n waṭas n telma n yimɣan d iɣersiwen yettwassnen s tdusi d tannumi mgal ugama yemrayen (qessiḥen) maca ttemcabin s waṭas i wid yettidiren deg wakal n Turuft acku anezwu deg idurar-a d win isemmṭen am Turuft, Dɣa aṭas deg telmas-a ttwaggzen-t s umihi n wengar am ubaɣus amaziɣ, izerzer amaziɣ, izem amaziɣ (iy negren deg uzɣar), akken i llant telmas iy negren s ussawen am ilew n tmazɣa d ursu n waṭlas d uɣilas amaziɣ (ɣas ma llan imusnawen id yeqqaren d akken zeddiɣ ur yengir ara)

 Igezzumen n idurar n waṭlas 
Idurar n waṭlas d wid yettwagezmen ar waṭas yismilen d igezzumen  seg umalu ar usamar:
 Aṭlas ameqran, Aṭlas alemmas d Aṭlas ameẓyan taggayt-a tella deg tmurt n Umeṛṛuk
 Idurar n Arrif deg ugafa n Umeṛṛuk, llan imusnawen id tt-yessismilen d amur deg wezdar n idurar n waṭlas. Akken i llan wid id yeqqaren d akken mači d amur n tezrart-a 
 Aṭlas aneẓraf deg tmurt n Ležžayer
 aṭlas anewrir deg ugafa n Lezzayer d ugafa n Tunes d Tmurt n Iqbayliyen 
 Idurar n Awras deg ugafa agmudan n Lezzayer d tlemmast n Tunes

 Imezdaɣ 
Tuget n imezdaɣ n idurar n waṭlas d imaziɣen 

 Ẓeṛ daɣen 
 Azrar n idurar
 Aṭlas ameqran
 Aṭlas alemmas
 Ibaburen
 Tasili n azjer
Category:Idurar
Taggayt:Tizrarin timsedrarin
Taggayt:Tizrarin timsedrarin di Lezzayer
Taggayt:Tizrarin timsedrarin di Tuness
Taggayt:Tizrarin timsedrarin n Umeṛṛuk
Taggayt:Tizrarin timsedrarin di tmurt n Yiqbayliyen